मण्डला | अपर कलेक्टर एमके ठाकुर से प्राप्त जानकारी के अनुसार संयुक्त मुख्य निर्वाचन अधिकारी राजेश कौल ने जिला मुख्यालय में ईवीएम और वीवीपेट के एफएलसी का निरीक्षण किया। अपने निरीक्षण के दौरान उन्होंने राजनैतिक दल, रजिस्ट्रीकरण अधिकारी तथा सहायक रजिस्ट्रीकरण अधिकारी से आवश्यक चर्चा की। श्री कौल ने मतदाताओं की जानकारी तथा ईवीएम की एफएलसी के संबंध में आवश्यक दिशा-निर्देश भी दिए। इस अवसर पर डिप्टी कलेक्टर रीता डेहरिया, तहसीलदार अनिल जैन, राजनैतिक दलों के प्रतिनिधि तथा अन्य अधिकारीगण उपस्थित थे।